गुवाहाटी,डिसेम्बर 22: मिशन इन्ड्रधनुसखौ भारत सरकारा थांनाय 2014 माइथायनि 25 डिसेम्बराव हादोरनि खना खनला थानाय सुबुंफोरनि देहायारि बिथिंखौ नोजोर होनानै साबखांनाय लाबोनो फोसावनानै होदोंमोन।
 बेनिनो गुबै थांखि बादियै गासै मोन 7 सरासनस्रायै सोमजिनाय बेरामफोरखौ होबथानो थाखाय 2 बोसोरनि उन्दै गथ’सानो मुलि दौनाय आरो गोर्बोआव गथ’ गोनां आयजोखौ मुलि जाहोनाय, जाहाथे इउन जोलैफोरनि देहायारि बिथांआव जेबो जेंना सोमजिया।
 बे मावथांखिजों गुबैयै माखासे बेरामफोर फारियै- Diphtheria, Whooping cough, Tetanus, Poliomyelitis, Tuberculosis, Measles आरो Hepatitis B फोरखौ नोजोर होनाय जादों आरो बे मावथांखिखौ जाफुंसार खालामनो थाखाय आसाम सरकाराबो मुलिनि बेसेन लाया लासे 2 बोसोरनि उन्दै गथ’ आरो गोर्बोआव गथ’ लानाय आयजोफोरनि थाखाय मावफुंबोदों।  दिनैबो 2थि मावपारिया बादियै कामरु रुराल, बंगाइगांव, मरिगांव, सनितपुर, काछार, धेमाजि आरो नलबारि जिल्लाफोरनि थाखाय फोसावनाय जाबाय। 